Man vas oor lyke langs grondpad | Maroela Media
'n Man is in hegtenis geneem nadat die verkoolde liggame van 'n 28-jarige vrou en haar twee maande oue babaseuntjie verlede week langs 'n grondpad in die Ga-Molepo-gebied, sowat 50 km van Polokwane, gevind is.
Maroela Media het vroeër berig 'n motoris het verlede Woensdagoggend die gru-ontdekking langs die Wolkberg-grondpad gemaak. Die twee liggame is aangetref waar hulle langs mekaar gelê het. 'n Klein pienk kombersie is langs die seuntjie gevind en stukke materiaal wat vermoedelik van 'n blou sweetpak afkomstig is, het langs die vrou gelê.
Brig. Motlafela Mojapelo, woordvoerder van die polisie, het gesê die oorledenes is intussen as Thibudi Malemela en haar seun, Jeremiah, geïdentifiseer. "Die twee oorledenes woon in die Viking-nedersetting langs Boyne," het hy gesê.
"Die inhegtenisneming volg ná uitmuntende ondersoekwerk deur die plaaslike speurders. Die motief vir die moorde word steeds ondersoek, maar die 35-jarige verdagte is vermoedelik 'n ekskêrel van Thibudi. Hy sal binnekort in die Mankweng-landdroshof verskyn."
AiAiAi!!" Dit hou net nie op nie. Hoop hy word swaar gestraf maak sommer ń voorbeeld van hom. Baie mooi aan die speurders vir hulle goeie werk.
Hierdie mense se wreedheid ken geen perke
Onder die gemeenskap is daar mense wat dink hulle kan aanspraak maak op die bestaan van ander mense (man, vrou en kinders) en of geld, grond eiendom ens. As hierdie eis nie nagekom kan word nie voel daardie mense hulle kan geweld en moord pleeg. Sick